Әхмәт Әхмәров

Әхмәт Әхмәров (1920-1978) - Ярославль шин заводында автопокрышка  җыючы, Социалистик Хезмәт Герое .

 Биография 
Әхмәт Ибәтулла улы  Әхмәров 1920 елның 15 маенда Куйбышев өлкәсенең Ставрополь районы Татар Выселкасы авылында туган. 

1929-1932 елларда авыл мәктәбендә 3 сыйныф тәмамлый. 1933 елда аларның  гаиләсе Ярославльгә күченә.

1936-1938 елларда  «Заводострое»да штукатур булып эшли. Шул ук вакытта  Эшче яшьләр мәктәбенең 5 сыйныфын тәмамлый. 1938 елның июленнән  Ярославль шин заводында автопокрышка җыючы булып  эшли.
1941 елның декабреннән Кызыл Армиядә  хезмәт итә. 1-нче гвардия һава-десант дивизиясе составында разведчик булып хезмәт итә. 

Киев, Венгрия, Чехословакияне азат итүдә катнаша, Манчжуриядә сугыша.  Кызыл Йолдыз ордены, III дәрәҗә Дан ордены, Ленин ордены, "Батырлык өчен"  "Германияне җиңгән өчен", "Японияне  җиңгән өчен" медальләренә лаек була. 1946 елның декабрендә ул демобилизацияләнә.
Ярославль шин заводына кайта. Яхшы күрсәткечләре өчен предприятиедә беренчеләрдән булып шәхси клейм белән эшләү хокукына ия була. Әхмәров турында барлык үзәк газеталар да яза.

Эшче корреспондентлар мәктәбен тәмамлый.  "Правда", "Советская Россия", "Труд", "Северный рабочий" кебек матбугат битләрендә  мәкаләләре басыла.Ике брошюра авторы -  «Загадка упрямца» (1963) һәм  «Я рабочий» (1973).

Өч ел буе өлкә советы депутаты булып эшли. Өлкә контроль комитетына керә.
1978 елда вафат була.
 Хәтер 
2010 елның 27 июлендә Ярославль региональ ""Мирас" Татар мәдәни-агарту җәмгыяте“ иҗтимагый оешмасы тарафыннан   Әхмәров яшәгән  Свердлов урамындагы 93нче йортта мемориаль такта куелаган.
 Мактаулы исемнәре һәм бүләкләре 

 Ленин ордены
"Хөрмәт Билгесе" ордены
 Ике тапкыр "Хезмәт батырлыгы өчен" медале
 Социалистик Хезмәт Герое 
 Сылтамалар 

 Кокорнова О. М. Ахмеров Ахмет Ибатулович. I Гвардейская Воздушно-Десантная Звенигородско-Бухарестская Краснознамённая ордена Суворова дивизия
 Лежневский В. Ахмеровский почерк // Северный край. — 2010. — № 133 (27 июля): портр.
Төркем:Русия журналистлары
Төркем:ССРБ журналистлары
Төркем:Әлифба буенча журналистлар
Төркем:«Японияне җиңгән өчен» медале белән бүләкләнүчеләр
Төркем:«1941-1945 еллардагы Бөек Ватан сугышында Алманияне җиңгән өчен» медале белән бүләкләнүчеләре
Төркем:«Батырлык өчен» медале белән бүләкләнүчеләр
Төркем:«Хөрмәт Билгесе» ордены кавалерлары
Төркем:Кызыл Йолдыз ордены кавалерлары
Төркем:Ленин ордены кавалерлары
Төркем:Социалистик Хезмәт Каһарманнары
Төркем:1978 елда вафатлар
Төркем:Әлифба буенча шәхесләр
Төркем:1920 елда туганнар
Төркем:15 май көнне туганнар